समीक्ष संकलन की लगभग सभी कविताएँ लयात्मक हैं। उनके वाक्यों में मानवीकरण, उपमा, रूपक, बिम्ब, सहज भाव से आते हैं। इस सन्दर्भ में अधोलिखित पंक्तियाँ पठनीय हैं - अभी रहूँगा इस धुमैली रोशनी में और/देखने को पात पियराते, झरते विभोर/ग्रेनाइट पर करती प्रहार छायाएँ सिलबटीदार/हवा बिस्तर समेटे भागती सी/पेड़ तनों से बतियाते/रहूँगा तुम्हें देखने को समय के वक्ष पर उकेरते/नाम अपना/प्रतिमानों के भग्नावशेष में/सिर धुन रही कविता/खण्ड़हरों में चीखते पत्थर/रहूँगा अभी सहने को/गहनतम पीड़ाएँ/भीगे डैनों को सुखाती/काली रात अंधड़ में/पराजय पर पराजय/थहाने को अथाह सागर/देखने को घिसे नखर/मृत्यु के साजे प्रखर। (पृ. 79)